SR คว้างานออกแบบ-ติดตั้งระบบไฟฟ้าครลำปาง 112 ลบ.
SR ได้งานใหม่โครงการออกแบบ-ติดตั้งระบบไฟฟ้าคลังน้ำมันนครลำปาง 112 ลบ.
16 พ.ย. 2559

นายเกียรติ วิมลเฉลา ประธานเจ้าหน้าที่บริหาร บริษัท สยามราช จำกัด (มหาชน) หรือ SR เปิดเผยว่า บริษัทฯ ได้ลงนามในสัญญารับงานโครงการออกแบบพร้อมติดตั้งระบบไฟฟ้าและควบคุมคลังน้ำมันนครลำปางจากบริษัท อินเด็กซ์ อินเตอร์เนชั่นแนล กรุ๊ป จำกัด ซึ่งคลังน้ำมันดังกล่าวเป็นของ บริษัท ขนส่งน้ำมันทางท่อ จำกัด  มูลค่าโครงการประมาณ 112,000,000 บาท  โดยกำหนดระยะเวลาส่งมอบงานภายในปี 2561
อนึ่ง ผลการดำเนินงานของบริษัทฯในไตรมาส 3/59 มีรายได้รวม 400.5 ล้านบาท เพิ่มขึ้น 3.4 ล้านบาท หรือเพิ่มขึ้น 0.9% เทียบช่วงเดียวกันของปีก่อนมีรายได้รวม 397.1 ล้านบาท และมีกำไรสุทธิ 60.6 ล้านบาท เพิ่มขึ้น 85.0 ล้านบาท หรือเพิ่มขึ้น 348.4%  เมื่อเทียบกับช่วงเดียวกันของปีก่อนมีขาดทุนสุทธิ 24.4 ล้านบาท  ส่วนผลการดำเนินในช่วง 9 เดือนแรกของปีนี้มีกำไรสุทธิ 72.4 ล้านบาท เพิ่มขึ้น 17.7 ล้านบาท หรือเพิ่มขึ้น 32.4%   เมื่อเทียบกับช่วงเดียวกันของปีก่อนมีกำไรสุทธิ 54.7 ล้านบาท
โดย SR  ดำเนินธุรกิจให้บริการงานวิศวกรรมก่อสร้างสถานีวัดและระบบท่อส่งก๊าซธรรมชาติ ธุรกิจให้บริการที่เกี่ยวเนื่องกับก๊าซธรรมชาติสำหรับยานยนต์ และธุรกิจออกแบบและจำหน่ายระบบปั๊มอุตสาหกรรมและระบบวิศวกรรมที่เกี่ยวข้องให้แก่โรงงานอุตสาหกรรมและโรงไฟฟ้า